kailan may hindi mabuti ang kumuha ng hindi sariling ari, ang sagot ni isagani na may matalinghagang ngiti; kung nalalaman lamang ng magnanakaw na iyon kung ano ang pinapakay at nakapag isip sana, ay tunay na hindi gagawin ang gayon! at idinagdag matapos ang munting hinto: pantayan man ng kahit gaanoy hindi ako lalagay sa kalagayan niya. at nagpatuloy sila sa pagkukurokuro at pagpapalapalagay. makaraan ang isang oras, ay nagpaalam na si isagani sa mag aanak upang manirahan na sa habang buhay sa piling ng kaniyang amain. si matanglawin ay siyang kilabot sa luson. ang kaniyang pangkat ay sisipot kung minsan sa isang lalawigang hindi inaakalang kaniyang lulusubin at kung minsan ay biglang susulpot sa isang lalawigang humahandang maglaban sa kaniya. susunugin ang isang kabyawan sa batangan, sisirain ang mga pananim; kinabukasan ay papatayin ang hukom pamayapa sa tiani, sa isa pay lolooban ang isang bayan sa kabite at kukunin ang lahat ng armas sa tribunal.